15 Jaaka re bone mo Kgaolo 11, baagi ba Bogosi jwa Modimo ba amogetse kaelo e e utlwalang sentle ya Dikwalo ya gore ba tile go dirisa madi ka tsela e e sa siamang, e leng selo se se anameng thata gompieno. (Gen. 9:5, 6; Lefi. 17:11; bala Ditiro 15:28, 29.) Le fa gone re sa amogele go tshelwa madi, re batlela rona le batho ba re ba ratang kalafi e e molemo thata ka mo go ka kgonegang ka gone, fa fela kalafi eo e sa thulane le melao ya Modimo. Dikgotlatshekelokgolo tsa dinaga tse dintsi di ile tsa amogela gore batho ba na le tshwanelo ya go tlhopha kgotsa go gana kalafi go ya kafa segakolodi sa bone le ditumelo tsa bone di batlang ka gone. Le fa go ntse jalo, mo dinageng dingwe, batho ba Modimo ba ile ba lebana le dikgwetlho tse di boima mo kgannyeng eno. A re sekasekeng dikai dingwe.